എല്ലാ പൂക്കളും നിന്നിലേക്കാണ് വളരുന്നത്, നീ എന്റെ നിധിയാണ് മഞ്ജു വാര്യര്ക്ക് ഇന്ന് പിറന്നാള് ആശംസകളുമായി കൂട്ടുകാരികള് മലയാളത്തിന്റെ ലേഡി സൂപ്പര്സ്റ്റാര് മഞ്ജു വാര്യര്ക്ക് ഇന്ന് 43ാം പിറന്നാള്. പ്രിയതാരത്തിന് ആശംസകളുമായി നിരവധി സുഹൃത്തുക്കളും ആരാധകരുമാണ് കുറിപ്പുകള് പങ്കുവെച്ചിരിക്കുന്നത്. മഞ്ജുവിന്റെ അടുത്ത സുഹൃത്തുക്കളായ സംയുക്ത വര്മയും ഗീതു മോഹന്ദാസും പൂര്ണിമ ഇന്ദ്രജിത്തും ഭാവനയും പിറന്നാള് ആശംസകളുമായി എത്തി. തനിക്ക് നേരെ ഉയരുന്ന രൂക്ഷമായ വിമര്ശനങ്ങളെ തന്റെ ജോലിയില് പ്രയോഗിച്ച് കൂടുതല് കഴിവുറ്റവളാവുകയാണ് മഞ്ജു വാര്യര് എന്നാണ് ഗീതു മോഹന്ദാസ് കുറിച്ചത്. കഠിനമായ വിമര്ശനങ്ങള് നിരന്തരം കേള്ക്കുന്നത് എളുപ്പമല്ല, എനിക്കറിയാം...പക്ഷേ അത് പ്രസന്നതയോടെ കേട്ട്, നിന്റെ ജോലിയില് പ്രയോഗിച്ച് വളരെ മനോഹരമായി അതിനെ കീഴടക്കി, ഒരു വ്യക്തിയെന്ന നിലയില് നീ എത്രമാത്രം സുരക്ഷിതയാണെന്നും നിന്റെ കഴിവില് എത്ര മിടുക്കിയാണെന്നും ഒരു അഭിനേതാവെന്ന നിലയില് നിന്റെ വളര്ച്ചയില് നീ എത്രത്തോളം പ്രതിബദ്ധയുള്ളവളാണെന്നും കാണിച്ചുകൊടുത്തു. നിന്നെ മികച്ചതാക്കാന് പ്രേരിപ്പിക്കുന്നത് തുടരുമെന്ന് ഞാന് വാഗ്ദാനം ചെയ്യുന്നു, കാരണം നിന്റെ മികച്ചത് ഇനിയും വരാനിരിക്കുന്നതായി ഞാന് വിശ്വസിക്കുന്നു, മാത്രമല്ല അത് വളരെ വേഗം വരുമെന്ന് ഞാന് വിശ്വസിക്കുകയും ചെയ്യുന്നു. ഇന്ന് നിന്റെ ജന്മദിനത്തില് ഞാന് പറയുന്നു നീ എന്റെ ഗാഥാ ജാം മാത്രമല്ല, നീ എന്റെ നിധിയാണ് ഗീതു കുറിച്ചു. മഞ്ജുവും ഒന്നിച്ചുള്ള വിഡിയോ പങ്കുവെച്ചുകൊണ്ടായിരുന്നു പൂര്ണിമയുടെ ആശംസ. ഞാന് നിന്നെ സ്നേഹിക്കുന്നു എന്ന കുറിപ്പോടെയാണ് വിഡിയോ പങ്കുവെച്ചത്. നിന്നില് ഒരുപാട് പ്രകാശമുണ്ട്. പൂക്കള് നിന്റെ നേര്ക്കാണ് വളരുന്നത് എന്ന കുറിപ്പിലായിരുന്നു സംയുക്ത വര്മ തന്റെ ഉറ്റ സുഹത്തിന് ആശംസകള് കുറിച്ചത്. ഹാപ്പി ബര്ത്ത്ഡേ മഞ്ജു ചേച്ചി എന്ന കുറിപ്പിലാണ് ഭാവന ആശംസ കുറിച്ച്.